𞤃𞤢𞤸𞤮𞥅𞤣𞤭 𞤬𞤭𞥅 𞤪𞤫𞤱𞤩𞤫

𞤨𞤫𞥅𞤱𞤲𞤵𞤺𞤮𞤤 𞤺𞤵𞤪𞤫 𞤪𞤫𞤱𞤩𞤫 𞤳𞤮 𞤥𞤭𞥅𞤶𞤮 𞤫 𞤣𞤭𞤤𞥆𞤫 𞤪𞤫𞤲𞤣𞤮 𞤶𞤮𞤱𞤭𞤼𞤭𞥅𞤯𞤫 𞤫 𞤦𞤢𞤼𞥆𞤫 𞤲𞤮𞤳𞥆𞤵𞥅𞤶𞤭 𞤥𞤢𞤸𞤪𞤢𞥄𞤯𞤭 𞤫 𞤪𞤫𞤱𞤩𞤫. [𞥑] 𞤃𞤭𞥅𞤶𞤮 𞤲'𞤺𞤮𞥅 𞤭𞤲𞤢 𞤴𞤭𞤯𞤭 𞤬𞤢𞥄𞤥𞤣𞤫 𞤳𞤮 𞤱𞤮𞤲𞤭 𞤣𞤫𞤦𞥆𞤮 𞤫 𞤲'𞤣𞤫𞤪 𞤲𞤮𞤳𞥆𞤵𞥅𞤶𞤭 𞤱𞤵𞤪𞤮 𞤫 𞤸𞤮𞤤 𞤷𞤢𞤯𞤫𞥅𞤤𞤫 𞤫 𞤬𞤢𞤪𞤼𞤢𞤽𞥆𞤫𞥅𞤶𞤭 𞤯𞤭 𞤪𞤫𞤱𞤩𞤫 𞤳𞤢𞤱𞤪𞤢𞤼𞤢 𞤫 𞤲'𞤣𞤫𞤪 𞤯𞤫𞥅𞤲 𞤲𞤮𞤳𞥆𞤵𞥅𞤶𞤫. [𞥒]

𞤏𞤢𞤯𞤮𞥅𞤩𞤫 𞤵𞤪𞤦𞤢𞤲𞤭𞤧𞤥 𞤬𞤫𞤥𞤭𞤲𞤭𞤧𞤼 𞤭𞤲𞤢 𞤳𞤢𞤩𞤢 𞤫 𞤥𞤭𞥅𞤶𞤮 𞤤𞤢𞥄𞤩𞤼𞤵𞤲'𞤺𞤮 𞤫 𞤣𞤮𞤱 𞤲'𞤶𞤵𞤩𞥆𞤵𞤣𞤭𞥅𞤶𞤭 𞤨𞤢𞤼𞤪𞤭𞤢𞤪𞤷𞤸𞤢𞤤 𞤫 𞤳𞤢𞤨𞤭𞤼𞤢𞥄𞤤𞤭𞤧𞤥𞤢𞥄𞤶𞤭 𞤯𞤭 𞤲'𞤦𞤢𞤴𞤤𞤭 𞤫 𞤶𞤮𞤳𞥆𞤭 𞤫 𞤲'𞤦𞤢𞤴𞤤𞤭 𞤥𞤢𞤸𞤣𞤭 𞤫 𞤨𞤫𞥅𞤱𞤲𞤵𞤺𞤮𞤤 𞤱𞤵𞤪𞤮⹁ 𞤼𞤢𞤱𞤢 𞤭𞤲𞤢 𞤲'𞤦𞤢𞤯𞤢 𞤦𞤢𞤼𞥆𞤫 𞤦𞤮𞤲𞤯𞤫 𞤫 𞤲'𞤺𞤵𞥅𞤪𞤲'𞤣𞤢𞤥 𞤪𞤫𞤱𞤩𞤫. [𞥑] 𞤓𞤪𞤦𞤢𞤲𞤭𞤧𞤥𞤫 𞤬𞤫𞤥𞤭𞤲𞤭𞤧𞤼𞤫 𞤭𞤲𞤢 𞤸𞤮𞤤𞥆𞤭𞤼𞤢 𞤳𞤢𞤣𞤭 𞤤𞤢𞥄𞤦𞤭⹁ 𞤥𞤮𞤰𞥆𞤭 𞤫 𞤦𞤮𞤲𞤯𞤭⹁ 𞤯𞤭 𞤲𞤮𞤳𞥆𞤵𞥅𞤶𞤭 𞤥𞤢𞤸𞤪𞤢𞥄𞤯𞤭 𞤯𞤭𞥅 𞤲'𞤦𞤢𞤯𞤢𞤼𞤢 𞤫 𞤶𞤮𞤳𞥆𞤮𞤲'𞤣𞤭𞤪𞤢𞤤 𞤪𞤫𞤱𞤩𞤫⹁ 𞤫 𞤲'𞤣𞤭𞤥𞤢𞥄𞤺𞤵 𞤥𞤵𞤥 𞤫𞤲⹁ 𞤫 𞤬𞤢𞤪𞤼𞤢𞤽𞥆𞤫𞥅𞤶𞤭 𞤥𞤵𞤥 𞤫𞤲⹁ 𞤫 𞤴𞤢𞤸-𞤲'𞤺𞤢𞤪𞤼𞤢𞥄 𞤥𞤵𞤥 𞤫𞤲 𞤫 𞤺𞤮𞤤𞥆𞤫 𞤥𞤵𞤥 𞤫𞤲 𞤻𞤢𞤤𞤲'𞤣𞤫 𞤳𞤢𞤤𞤢. 𞤐'𞤁𞤫 𞤲𞤮𞤳𞥆𞤵𞥅𞤶𞤭 𞤱𞤵𞤪𞤮 𞤭𞤲𞤢 𞤲'𞤶𞤮𞤳𞥆𞤭 𞤫 𞤴𞤢𞥄𞤶𞤣𞤫 𞤫 𞤲'𞤣𞤫𞤪 𞤱𞤭𞤲𞤣𞤫𞤪𞤫 𞤲'𞤣𞤫𞥅⹁ 𞤵𞤪𞤦𞤢𞤲𞤭𞤧𞤥 𞤬𞤫𞤥𞤭𞤲𞤭𞤧𞤼 𞤭𞤲𞤢 𞤸𞤮𞤤𞥆𞤭𞤼𞤢 𞤱𞤮𞤲'𞤣𞤫 𞤬𞤢𞥄𞤥𞤣𞤫 𞤲𞤮 𞤤𞤢𞥄𞤦𞤭 𞤨𞤭𞤲𞤢𞤤⹁ 𞤨𞤮𞤤𞤭𞤼𞤭𞤳⹁ 𞤫 𞤬𞤢𞤺𞥆𞤵𞤣𞤵 𞤲'𞤣𞤢𞤪𞤼𞤭𞤲𞤭𞤪𞤭 𞤫 𞤼𞤮𞥅𞤻𞤣𞤫 𞤪𞤫𞤱𞤩𞤫 𞤭𞤲𞤢 𞤸𞤢𞥄𞤲𞤭 𞤲'𞤺𞤢𞤥 𞤧𞤮𞤧𞤣𞤫 𞤲𞤮𞤳𞥆𞤵𞥅𞤶𞤭 𞤥𞤢𞤸𞤪𞤢𞥄𞤯𞤭 𞤩𞤵𞤪𞤯𞤭 𞤨𞤮𞤼𞤢𞤤⹁ 𞤼𞤢𞤱𞤢 𞤭𞤲𞤢 𞤳𞤢𞤱𞤪𞤢⹁ 𞤭𞤲𞤢 𞤣𞤵𞥅𞤥𞤮𞥅⹁ 𞤭𞤲𞤢 𞤱𞤫𞤤𞤼𞤭𞤲𞤢 𞤴𞤭𞤥𞤩𞤫 𞤬𞤮𞤬. [𞥒]

𞤃𞤭𞥅𞤶𞤮 𞤪𞤫𞤱𞤩𞤫 𞤫 𞤨𞤫𞥅𞤱𞤲𞤵𞤺𞤮𞤤 𞤱𞤵𞤪𞤮 𞤭𞤲𞤢 𞤩𞤢𞤣𞤭𞥅 𞤲'𞤺𞤵𞥅𞤪𞤲'𞤣𞤢𞤥 𞤫 𞤲'𞤣𞤫𞤪 𞤲𞤮𞤳𞥆𞤵𞥅𞤶𞤭 𞤱𞤵𞤪𞤮 𞤺𞤭𞤤𞤢 𞤫 𞤲'𞤦𞤢𞥄𞤣𞤭 𞤪𞤫𞤲𞤣𞤮 𞤱𞤢𞤤𞥆𞤢 𞤶𞤢𞤱𞤣𞤭 𞤪𞤫𞤲𞤣𞤮⹁ 𞤺𞤢𞤤𞥆𞤫𞥅𞤶𞤭⹁ 𞤲𞤮𞤳𞥆𞤵𞥅𞤶𞤭 𞤪𞤫𞤲𞤣𞤮⹁ 𞤴𞤢𞤸-𞤲'𞤺𞤢𞤪𞤼𞤢𞥄⹁ 𞤳𞤭𞤧𞤢𞤤⹁ 𞤣𞤵𞥅𞤥𞤢𞤺𞤮𞤤 𞤫 𞤣𞤭𞥅𞤧𞤲𞤮𞤲'𞤣𞤭𞤪𞤢𞤤.

𞤁𞤢𞥄𞤪𞤼𞤮𞤤 𞤪𞤫𞤱𞤩𞤫 𞤫 𞤲'𞤣𞤫𞤪 𞤺𞤵𞤪𞤫

𞤘𞤮𞤤𞥆𞤫 𞤼𞤮𞤨𞥆𞤭𞤼𞤢𞤺𞤮𞤤 𞤫 𞤣𞤢𞤪𞤲'𞤣𞤫 𞤶𞤭𞤲𞥆𞤢𞥄𞤩𞤫

𞤘𞤮𞤤𞥆𞤫 𞤼𞤮𞤨𞥆𞤭𞤼𞤭𞥅𞤯𞤫 𞤫 𞤲'𞤣𞤫𞤪 𞤲'𞤺𞤮𞤲𞤳𞤢 𞤲'𞤣𞤫𞤪 𞤤𞤫𞤴𞤣𞤭⹁ 𞤸𞤮𞤲𞤮 𞤲𞤮 𞤅𞤭𞤤𞤾𞤭𞤢 𞤊𞤫𞤣𞤫𞤪𞤭𞤷𞤭 𞤧𞤭𞤬𞤮𞤪𞤭𞥅 𞤲𞤭𞥅⹁ 𞤳𞤮 « 𞤧𞤭𞤬𞤢𞥄 𞤼𞤮𞥅𞤻𞤢𞤲𞤺𞤫𞥅𞤶𞤭 𞤬𞤢𞤺𞥆𞤵𞤣𞤵 𞤫 𞤳𞤵𞥅𞤼𞤮𞤪𞤢𞤺𞤮𞤤 𞤶𞤭𞤲𞥆𞤢𞥄𞤩𞤫⹁ 𞤯𞤭 𞤳𞤢𞤨𞤭𞤼𞤢𞥄𞤤𞤭𞤧𞤥𞤢 𞤬𞤮𞤬 𞤼𞤵𞥅𞤻𞤭𞥅 𞤫 𞤥𞤵𞤥 ». [𞥓] 𞤉 𞤲'𞤣𞤫𞤪 𞤣𞤢𞥄𞤪𞤼𞤮𞤤⹁ 𞤺𞤮𞤤𞥆𞤫 𞤲'𞤣𞤫𞤪 𞤺𞤢𞤤𞥆𞤫𞥅𞤶𞤭 𞤫 𞤺𞤮𞤤𞥆𞤫 𞤶𞤭𞤦𞤭𞤲𞤢𞤲𞤣𞤫 𞤭𞤲𞤢 𞤲'𞤶𞤭𞤨𞥆𞤭𞥅 𞤫 𞤪𞤫𞤱𞤩𞤫 𞤲𞤮 𞤬𞤫𞥅𞤱𞤭. 𞤐'𞤘𞤮𞤤𞤯𞤮𞥅 𞤪𞤫𞤲𞤣𞤭𞤲'𞤣𞤫 𞤺𞤮𞤤𞥆𞤫 𞤯𞤫 𞤲'𞤺𞤮𞤲𞤢𞥄 𞤲𞤵𞥅𞤲𞤯𞤵𞤯𞤫⹁ 𞤯𞤫 𞤲'𞤺𞤮𞤲𞤢𞥄 𞤨𞤮𞤼𞤢𞤤⹁ 𞤸𞤢𞤯𞤭𞥅 𞤪𞤫𞤱𞤩𞤫 𞤶𞤮𞤳𞥆𞤵𞤣𞤫 𞤺𞤮𞤤𞥆𞤫 𞤫 𞤲'𞤣𞤭𞤥𞤢𞥄𞤺𞤵 𞤥𞤵𞤥 𞤫𞤲 𞤼𞤢𞤱𞤢 𞤳𞤮 𞤫 𞤲'𞤣𞤫𞤪 𞤲'𞤺𞤵𞥅𞤪𞤲'𞤣𞤢𞤥 𞤺𞤢𞤤𞥆𞤫𞥅𞤶𞤭.

𞤑𞤵𞥅𞤤𞤢𞤤 𞤫 𞤨𞤫𞥅𞤱𞤲𞤵𞤺𞤮𞤤 𞤲𞤮𞤳𞥆𞤵𞥅𞤶𞤭 𞤱𞤵𞤪𞤮

𞤋𞤲𞤢 𞤱𞤭𞤴𞤫𞥅 𞤱𞤮𞤲'𞤣𞤫 𞤲𞤮𞤳𞥆𞤵𞥅𞤶𞤭 𞤥𞤢𞤸𞤪𞤢𞥄𞤯𞤭 𞤭𞤲𞤢 𞤳𞤮𞤤𞥆𞤭𞤼𞤢 𞤲𞤢𞤬𞤮𞥅𞤶𞤫 𞤪𞤫𞤲𞤣𞤮𞥅𞤶𞤭 𞤥𞤢𞤸𞤲𞤮𞥅𞤯𞤭 𞤯𞤭𞥅. 𞤑𞤮𞤲𞤮⹁ 𞤫 𞤲'𞤣𞤫𞤪 𞤧𞤭𞤱𞤭𞤤𞤵𞥅𞤶𞤭 𞤺𞤮𞤤𞥆𞤮𞤪𞤯𞤫 𞤫 𞤷𞤢𞤺𞥆𞤢𞤤 𞤺𞤮𞤤𞥆𞤮𞤪𞤯𞤫⹁ 𞤲𞤮𞤳𞥆𞤵𞥅𞤶𞤭 𞤥𞤢𞤸𞤢𞥄𞤯𞤭 𞤭𞤲𞤢 𞤳𞤫𞥅𞤱𞤭 𞤩𞤵𞤪𞤣𞤫 𞤸𞤮𞤤𞥆𞤭𞤪𞤣𞤫 𞤲𞤢𞤬𞤮𞥅𞤶𞤫 𞤳𞤫𞥅𞤪𞤼𞤭𞥅𞤯𞤫 𞤴𞤭𞤥𞤩𞤫 𞤶𞤮𞤺𞤭𞥅𞤩𞤫 𞤲'𞤦𞤢𞥄𞤱𞤳𞤢 𞤥𞤢𞤸𞤣𞤫 𞤯𞤭. [𞥕] 𞤔𞤢𞤲𞤫 𞤁𞤢𞤪𞤳⹁ 𞤺𞤫𞤮𞤺𞤪𞤢𞤨𞤸𞤫 𞤬𞤫𞤥𞤭𞤲𞤭𞤧𞤼𞤫⹁ 𞤱𞤭𞤴𞤭 𞤱𞤮𞤲'𞤣𞤫 "𞤳𞤢𞤤𞤢 𞤳𞤮𞤯𞤮𞤪𞤯𞤫 𞤳𞤮 𞤦𞤭𞤲𞤣𞤮𞤤 𞤫 𞤲'𞤣𞤫𞤪 𞤱𞤫𞥅𞤴𞤮 𞤶𞤮𞤳𞥆𞤮𞤲'𞤣𞤭𞤪𞤢𞤤 𞤪𞤫𞤲𞤣𞤮 𞤪𞤫𞤲𞤣𞤮 𞤥𞤢𞤸𞤲'𞤺𞤮 𞤲'𞤺𞤮⹁ 𞤺𞤵𞤪𞤫 𞤥𞤫𞤲 𞤳𞤮 𞤨𞤢𞤼𞤪𞤭𞤢𞤪𞤳𞤢𞤼𞤫𞥅𞤶𞤭 𞤦𞤭𞤲𞤣𞤢𞥄𞤯𞤭 𞤫 𞤳𞤢𞥄𞤰𞤫⹁ 𞤫 𞤦𞤭𞤪𞤭𞤳⹁ 𞤫 𞤺𞤭𞤤𞤢𞥄𞤧𞤭 𞤫 𞤲'𞤣𞤫𞤪 𞤦𞤫𞤼𞤮𞤲".

𞤉𞤳𞥆𞤭𞤼𞤮𞤤

𞤃𞤭𞥅𞤶𞤮𞥅𞤶𞤭 𞤨𞤫𞥅𞤱𞤲𞤵𞤺𞤮𞤤 𞤺𞤵𞤪𞤫 𞤪𞤫𞤱𞤩𞤫 𞤭𞤲𞤢 𞤲'𞤶𞤢𞤲𞤺𞤢 𞤧𞤢𞤦𞤢𞥄𞤦𞤵𞥅𞤶𞤭 𞤼𞤢𞥄𞤪𞤭𞥅𞤲'𞤣𞤭 𞤫 𞤦𞤢𞤼𞥆𞤫 𞤭𞤼𞥆𞤵𞤺𞤮𞤤 𞤪𞤫𞤱𞤩𞤫 𞤫 𞤲𞤮𞤳𞥆𞤵𞥅𞤶𞤭 𞤺𞤵𞤪𞤫⹁ 𞤶𞤢𞤽𞤣𞤫 𞤺𞤵𞤪𞤫⹁ 𞤣𞤭𞥅𞤧𞤲𞤮𞤲'𞤣𞤭𞤪𞤢𞤤 𞤫 𞤰𞤫𞤼𞥆𞤵𞤺𞤮𞤤 𞤳𞤵𞥅𞤤𞤫. 𞤃𞤭𞥅𞤶𞤮𞥅𞤶𞤭 𞤯𞤭𞥅 𞤭𞤲𞤢 𞤳𞤮𞤤𞥆𞤭𞤼𞤢 𞤳𞤢𞤣𞤭 𞤤𞤢𞥄𞤦𞤭 𞤷𞤫𞥅𞤪𞤼𞤵𞤯𞤭 𞤯𞤭 𞤲𞤮𞤳𞥆𞤵𞥅𞤶𞤭 𞤱𞤵𞤪𞤮 𞤲'𞤺𞤮𞥅 𞤲'𞤦𞤢𞤯𞤢𞤼𞤢 𞤲'𞤺𞤢𞤥 𞤸𞤢𞤯𞤣𞤫 𞤪𞤫𞤱𞤩𞤫 𞤱𞤵𞥅𞤪𞤣𞤫 𞤲'𞤺𞤵𞥅𞤪𞤲'𞤣𞤢𞤥 𞤥𞤮𞤰𞥆𞤢𞤥⹁ 𞤲'𞤣𞤭𞤥𞤢𞥄𞤺𞤵 𞤥𞤵𞤥 𞤫𞤲⹁ 𞤼𞤢𞤱𞤢 𞤭𞤲𞤢 𞤲'𞤺𞤢𞤲𞤣𞤭 𞤩𞤫𞤴𞤣𞤢𞤺𞤮𞤤 𞤬𞤢𞤪𞤼𞤢𞤽𞥆𞤫𞥅𞤶𞤭 𞤫 𞤲'𞤣𞤭𞤥𞤢𞥄𞤺𞤵 𞤲'𞤺𞤵 𞤺𞤵𞤪𞤫 𞤯𞤫𞥅 𞤲'𞤦𞤢𞥄𞤱𞤭 𞤪𞤮𞤳𞥆𞤵𞤣𞤫 𞤪𞤫𞤱𞤩𞤫. 𞤃𞤭𞥅𞤶𞤮 𞤨𞤫𞥅𞤱𞤲𞤵𞤺𞤮𞤤 𞤪𞤫𞤱𞤩𞤫 𞤵𞤥𞥆𞤮𞤪𞤭𞥅 𞤳𞤮 𞤫 𞤥𞤭𞥅𞤶𞤮𞥅𞤶𞤭 𞤪𞤫𞤱𞤩𞤫.

𞤏𞤵𞤪𞤮𞥅𞤶𞤭 𞤯𞤭𞥅

𞤑𞤮𞥅𞤤𞤢𞥄𞤯𞤮 𞤳𞤵𞥅𞤩𞤢𞤤 𞤳𞤮 𞤥𞤭𞥅𞤶𞤮 𞤫 𞤣𞤭𞤤𞥆𞤫 𞤪𞤫𞤲𞤣𞤮-𞤬𞤢𞤺𞥆𞤵𞤣𞤵 𞤤𞤵𞥅𞤤𞤲'𞤣𞤭𞥅𞤯𞤫 𞤥𞤭𞥅𞤶𞤮𞥅𞤶𞤭 𞤳𞤢𞤨𞤭𞤼𞤢𞥄𞤤 𞤫 𞤦𞤢𞥄𞤦𞤭𞤪𞤢𞥄𞤩𞤫 𞤶𞤮𞤱𞤭𞤼𞤭𞥅𞤯𞤭 𞤫 𞤶𞤢𞤱𞤣𞤭 𞤫 𞤺𞤮𞤤𞥆𞤫⹁ 𞤲'𞤺𞤢𞤥 𞤱𞤢𞤤𞥆𞤭𞤼𞤣𞤫 𞤺𞤮𞤤𞥆𞤮𞤲'𞤣𞤭𞤪𞤢𞤤 𞤧𞤮𞤧𞤭𞤴𞤢𞥄𞤤𞤭𞤧𞤼 𞤸𞤢𞤳𞥆𞤵𞤲'𞤣𞤫 𞤪𞤫𞤲𞤣𞤮𞥅𞤶𞤭 𞤲'𞤺𞤢𞤥 𞤸𞤫𞤦𞤤𞤵𞤣𞤫 𞤺𞤮𞤤𞥆𞤫 𞤺𞤢𞤤𞥆𞤫𞥅𞤶𞤭 𞤫 𞤼𞤮𞤨𞥆𞤭𞤼𞤢𞤺𞤮𞤤. 𞤕𞤮𞤥𞥆𞤮𞤲𞤧 𞤫 𞤲'𞤣𞤫𞤪 𞤲'𞤺𞤮𞤲𞤳𞤢 𞤵𞤪𞤦𞤢𞤲𞤭𞤧𞤥𞤫 𞤬𞤫𞤥𞤭𞤲𞤭𞤧𞤼𞤫 𞤭𞤲𞤢 𞤬𞤭𞤪𞤼𞤢 𞤲𞤮𞤳𞥆𞤵𞥅𞤶𞤭 𞤫 𞤶𞤢𞤱𞤣𞤭 𞤪𞤫𞤲𞤣𞤭𞤲𞤭. [𞥑𞥔] 𞤁𞤫𞤥𞤢𞤤 𞤱𞤵𞤪𞤮⹁ 𞤺𞤫𞤧𞤫 𞤪𞤫𞤲𞤣𞤮⹁ 𞤷𞤵𞥅𞤯𞤭 𞤻𞤢𞤤𞤯𞤭⹁ 𞤫 𞤷𞤵𞥅𞤯𞤭 𞤪𞤫𞤲𞤣𞤭𞤲𞤭 𞤳𞤮 𞤴𞤮𞤺𞤢 𞤫 𞤴𞤫𞤪𞤵𞥅𞤶𞤭 𞤯𞤭𞥅 𞤯𞤮𞥅 𞤧𞤭𞤬𞤢𞥄𞤶𞤭 𞤲𞤮𞤳𞥆𞤵𞥅𞤶𞤭 𞤦𞤢𞥄𞤱𞤯𞤭 𞤪𞤮𞤳𞥆𞤵𞤣𞤫 𞤲'𞤦𞤢𞥄𞤣𞤭𞥅𞤶𞤭 𞤺𞤮𞤤𞥆𞤮𞤲'𞤣𞤭𞤪𞤢𞤤 𞤫 𞤺𞤮𞤤𞥆𞤮𞤲'𞤣𞤭𞤪𞤢𞤤 𞤷𞤫𞥅𞤪𞤼𞤵𞤯𞤭 𞤫 𞤲'𞤣𞤫𞤪 𞤺𞤮𞤤𞥆𞤫 𞤻𞤢𞤤𞤲'𞤣𞤫 𞤳𞤢𞤤𞤢. 𞤃𞤭𞥅𞤶𞤮 𞤲'𞤺𞤮𞥅 𞤭𞤲𞤢 𞤯𞤢𞤩𞥆𞤭 𞤶𞤢𞤩𞥆𞤢𞥄𞤣𞤫 𞤨𞤭𞤲𞤢𞤤 𞤫 𞤶𞤢𞤱𞤣𞤭 𞤲𞤮𞤳𞥆𞤵 𞤮𞥅⹁ 𞤶𞤢𞤩𞤣𞤫 𞤸𞤵𞥅𞤼𞤮𞤪𞤢𞥄𞤣𞤫 𞤲𞤮𞤳𞥆𞤵𞥅𞤶𞤭 𞤱𞤢𞤤𞥆𞤢 𞤨𞤮𞤤𞤭𞤼𞤭𞤳⹁ 𞤼𞤢𞤱𞤢 𞤭𞤲𞤢 𞤶𞤮𞤳𞥆𞤮𞤲'𞤣𞤭𞤪𞤭 𞤫 𞤸𞤢𞥄𞤶𞤵𞥅𞤶𞤭 𞤪𞤫𞤲𞤣𞤮𞥅𞤶𞤭 𞤷𞤫𞥅𞤪𞤼𞤵𞤯𞤭.

𞤸𞤮𞤯𞤵𞤲𞤣𞤫 

𞤉 𞤲'𞤣𞤫𞤪 𞤤𞤫𞤴𞤯𞤫𞥅𞤤𞤫 𞤣𞤫𞤲𞤼𞤵𞤯𞤫 𞤀𞤥𞤫𞤪𞤭𞤳 𞤫 𞤣𞤢𞤪𞤮𞤪𞤯𞤫 𞤼𞤫𞥅𞤥𞤭𞤲𞤢𞤲𞤣𞤫 𞥑𞥙𞤩𞤭𞥅𞤪𞤫⹁ 𞤥𞤭𞤤𞤭𞤴𞤮𞤽𞤢𞥄𞤶𞤭 𞤫𞤺𞥆𞤭𞤴𞤢𞤲𞤳𞤮𞥅𞤩𞤫 𞤶𞤮𞥅𞤯𞤭𞥅𞤩𞤫 𞤫 𞤺𞤵𞤪𞤫 𞤺𞤮𞤤𞥆𞤮𞤪𞤯𞤫 𞤨𞤵𞤯𞥆𞤭𞥅 𞤴𞤢𞤸𞤣𞤫 𞤫 𞤺𞤵𞤪𞤫 𞤼𞤫𞥅𞤪𞤵 𞤩𞤵𞤪𞤯𞤫 𞤥𞤮𞤰𞥆𞤵𞤣𞤫. 𞤕𞤢𞤺𞥆𞤢𞤤 𞤱𞤮𞤤𞤣𞤫 𞤢𞤣𞤵𞤲𞤢𞥄𞤪𞤫 𞤯𞤭𞤯𞤥𞤫𞤪𞤫⹁ 𞤲'𞤺𞤵𞥅𞤪𞤲'𞤣𞤢𞤥 𞤫 𞤲'𞤣𞤫𞤪 𞤺𞤵𞤪𞤫 𞤩𞤫𞤴𞤣𞤭𞥅⹁ 𞤸𞤢𞥄 𞤼𞤫𞥅𞤽𞤼𞤭 𞤲𞤮𞥅𞤲 𞤫 𞤲'𞤣𞤫𞤪 𞤺𞤢𞤤𞥆𞤫𞥅𞤶𞤭 𞤣𞤢𞤲𞤫𞥅𞤶𞤭 𞤶𞤮𞤺𞤭𞥅𞤯𞤭 𞤲'𞤺𞤢𞤤𞤵 𞤸𞤢𞤳𞥆𞤵𞤲'𞤣𞤫𞥅𞤶𞤮⹁ 𞤧𞤢𞤦𞤵 𞤻𞤢𞤥𞤤𞤢𞤺𞤮𞤤 𞤊𞤫𞤣𞥆𞤫 𞤐'𞤘𞤫𞤲𞤣𞤭𞥅𞤶𞤫 𞤁𞤫𞤲𞤼𞤵𞤯𞤫 𞤫 𞤥𞤮𞤪𞤧𞤮𞥅𞤶𞤭 𞤜𞤀 𞤦𞤢𞤯𞤲𞤮𞥅𞤯𞤭 𞤷𞤵𞥅𞤯𞤭 𞤺𞤢𞤤𞥆𞤫𞥅𞤶𞤭 𞤺𞤮𞥅𞤼𞤮 𞤫 𞤯𞤫𞥅𞤲 𞤲𞤮𞤳𞥆𞤵𞥅𞤶𞤫 𞤩𞤵𞤪𞤯𞤫 𞤱𞤢𞥄𞤱𞤣𞤫 𞤧𞤮𞥅𞤣𞥆𞤫.